Actorul Florin Călinescu a comentat în termeni duri, într-o intervenție televizată, decizia președintelui Klaus Iohannis de a se pensiona și de a renunța la postul de profesor de la Sibiu.
Catedra de profesor de Fizică de la Colegiul Naţional "Samuel von Brukenthal" din Sibiu a devenit vacantă și poate fi ocupată de un titular, după ce preşedintele României, Klaus Iohannis, pentru care a fost rezervat postul timp de aproximativ 27 de ani, a depus cerere de pensionare.
Actorul Florin Călinescu, celebrul actor și om de televiziune care se află în fruntea listei Partidului Diaspora Unită la alegerile europarlamentare din 9 iunie, a taxat cu aciditate decizia lu Klaus Iohannis
„Ultima poveste arată nimicnicia unui om, nu a unui președinte, nimicnicia unui om. Mă, să ții un post blocat 27 de ani, asta este o mizerie umană, o lipsă de colegialitate pentru profesori. Putea să întrebe la fiecare început de an școlar, ”Dați, mă, postul”. El știe, sunt oameni care când știu totul pot să zică, ca Beatles, ”Let it be”.
Este inadmisibil câtă răutate are omul ăsta în el, câtă răutate are. Și știi de ce? Pentru că în societatea românească circulă o sintagmă, ”Pentru că pot”. De ce ești rău? Pentru că pot. Și de ce ești bun? E greu să fii”, a declarat Florin Călinescu la Antena 3CNN.